I forbindelse med kommunesammenslåing av Nedre Eiker, Svelvik og Drammen kommuner til nye Drammen kommune, måtte en rekke veier bytte navn. Tunveien på Steinberg var en av disse. Borgine Sofie Øen er fra gården Øen, hvor denne veien var grensen. Hun er knyttet til både tømmerfløting og skolen - som har adresse Borgine Sofies vei. Og det er et navn som hedrer en av de mange anonyme kvinner som hadde et strevsomt og fløtertilknyttet liv på Steinberg.